Tarybos sprendimas
1990 m. spalio 8 d.
dėl Bendrojo Europos ekonominės bendrijos ir Argentinos Respublikos prekybos ir ekonominio bendradarbiavimo susitarimo
(90/530/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 ir 235 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Bendrija, siekdama savo tikslų išorės ekonominių santykių srityje, turėtų patvirtinti Bendrąjį susitarimą dėl prekybos ir ekonominio bendradarbiavimo su Argentinos Respublika,
kadangi tam tikros šiame Susitarime siūlomos bendradarbiavimo formos viršija bendros prekybos politikos srityje suteiktus veikimo įgaliojimus,
NUSPRENDĖ:
1 straipsnis
Bendrijos vardu patvirtinamas Bendrasis Europos ekonominės bendrijos ir Argentinos Respublikos prekybos ir ekonominio bendradarbiavimo susitarimas.
Susitarimo tekstas pridedamas prie šio sprendimo.
2 straipsnis
Bendrijos vardu Tarybos pirmininkas praneša kaip numatyta Susitarimo 21 straipsnyje [3].
3 straipsnis
Komisija, padedama valstybių narių atstovų, atstovauja Bendrijai jungtiniame komitete, įsteigtame pagal Susitarimo 7 straipsnį.
Priimta Liuksemburge, 1990 m. spalio 8 d.